
ANUNŢURI 


* Cu o mică întârziere, nou botezatei Xenia-Maria, nepoata fraţi- 
lor Marian şi Elena, îi dorim putere în drumul spre Hristos! 


* Icoana Maicii Domnului „Prodromiţa” a fost cinstită aşa 
cum se cuvine săptămâna aceasta prin priveghere şi Liturghie, fraţii 
de la Asociaţia Sf. Iosif cel Milostiv mulțumindu-i pentru ajutorul 
pe care îl dă mereu (foto). 


Grecia însorită 


ŞTIRI 


+ Agenţia de ştiri Basilica oferă celor care călătoresc vara 
aceasta în străinătate, lista parohiilor româneşti din diaspo- 
ra unde pot participa la Sf. Liturghie: https://basilica.ro/ 
lista-parohiilor-romanesti-din-destinatii-de- 


vacanta/ (sursa: basilica.ro) 


* Ion Semeniuc, un nord-bucovinean în vârstă de 90 de ani, a inaugurat duminică, la Voloca, în regiunea Cernăuţi, 
un muzeu al ţăranului român. Acesta cuprinde peste 200 de exponate din colecţia vârstnicului: obiecte de cult, 
unelte de muncă, costume tradiţionale specifice zonei, documente vechi. (sursa: basilica.ro) 


+ Săptămâna trecută s-a desfăşurat la Iași masterelass-ul de cânt bizantin atât în format fizic cât şi în format on- 
line. Au participat aproximativ 140 de persoane, invitaţii care au susţinut cursurile fiind din ţară şi din Grecia. (sursa: 
basilica.ro) 


+ Renumita icoană Troiţa pictată de Sf. Andrei Rubliov s-a întors în Lavra Sergiev Posad de lângă Moscova du- 
pă 100 de ani de exil impus de comuniști la Muzeul Tretiakov. Săptămâna trecută a fost semnat acordul prin care 
icoana a reintrat în proprietatea Bisericii Ortodoxe Ruse. (sursa: orthodoxchristian.com) 


Galina Răduleanu 


LIBRĂRIA LOGOS 


ne recomandă 


Jurnalul 
= unui 
Galina Răduleanu 


JURNALUL UNUI PSIHIATRU 


Galina Răduleanu a înfruntat temniţele comuniste. Iar apoi şi-a dus crucea de medic 
psihiatru. Informaţiile cuprinse in acest jurnal poartă amprenta caracterului autoarei, 
o pildă de luptătoare pentru dreptate şi adevăr, de la care viitorul psihiatru poate lua 
un exemplu de profesionalism, devotament, implicare şi... optimism! 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 

rul 22 (CXXXV) 
Sfinţii săptămânii 


D 16 - DUMINICA A VI-A DUPĂ 
RUSALII (a Sfintilor Părinţi de 
la Sinodul IV Ecumenic); Sf. Sf. 
Me. Atinoghen; 


- Mărturisitorul Spiru Blănaru 
(1949) 


L 17 - Sf. Mare Me. Marina; Sf. 
Noi Mucenici Nicolae Ţarul, 
Alexandra, copiii : Olga, Tatia- 
na, Maria, Anastasia, Alexie şi 
cei împreună cu dânşii - ULEI 


M 18 - Sf. Me. Emilian de la Du- 
rostorum; Sf. Mc. Elisabeta, du- 
cesa Rusiei şi monahia Varvara; 
Sf. Cuv. Pamvo de la Pateric 


Mi 19 - Sf. Cuv. Macrina, sora 
Sf. Vasile cel Mare; Sf. Cuv. Se- 
rafim de Sarov - aflarea moaşte- 
lor 


- Mărturisitorul Ierom. Arsenie 
Papacioc (2011) 


J 20 - Sf. Prooroc Ilie Tesvitea- 
nul 


V 21 - Sf. Prooroc Ilezechiel; Sf. 
Cuv. Rafael şi Partenie de la 
Agapia; Cuv. Simeon cel nebun 
pentru Hristos şi loan Sihastrul 


S 22 - Sf. Mironosiţă Maria 
Magdalena, cea întocmai cu 
Apostolii; Sf. Cuv. Me. Marcela 
din Hios; Sf. Cuv. Cornelie de 
Periaslav 

Păr. Efrem din Arizona 


Cum să trecem prin 


aceste vremuri 


Cel mai important lucru este numele lui Hris- 
tos şi văd acum că oamenii pot învinge nu- 
mai prin iubire. 


ce 


Gheron Iosif ne spunea două lucruri mereu: răbdare şi rugăciune, şi 
acum ne ajută atât cât ii permite pronia lui Dumnezeu. Fiind în asculta- 
re faţă de el, nu ne-am certat niciodată între noi. 


Astăzi trăim alte vremuri. Dumnezeu are altă măsură pentru cei de azi. 
Gheron Iosif avea o facultate duhovnicească. Sunt mulţumit că voi sun- 
teţi la liceul duhovnicesc. Astăzi este aşa o mare furtună care distruge 
totul în calea ei. Ţineţi aproape de tradiţia pe care v-am transmis-o şi să 
ştiţi că azi este o mărturisire să spui că Domnul nostru Iisus Hristos 
este Dumnezeul nostru. 


', 
NA 
A Ș 


i i 


[ | der 
N | e e 00900 
/ : d Vi sf 


A 


Nr. 22/2023 


Cel mai important lucru este numele lui Hristos şi văd 
acum că oamenii pot învinge numai prin iubire. Viaţa 
mea a fost osteneală şi durere: am trăit în sărăcie pe vre- 
mea nemților, foamete în timpul ocupaţiei, ispite şi sufe- 
rinţe în mănăstire. O luptă grea. Doar numele lui Hristos 


şi al Maicii Domnului mi-au dat putere. Cine nu 
cheamă zilnic numele lui Hristos şi al 
Maicii Domnului nu este creştin. 


Sfinţii Părinţii erau luminaţi de Duhul şi astfel ne-au lă- 
sat aceste mici rugăciuni. Câteva cuvinte: „Doamne, Ii- 
suse Hristoase, miluieşte-ne pe noi” şi „Preasfântă Năs- 
cătoare de Dumnezeu, mântuieşte-ne pe noi”. Nu e ne- 
voie să citim enciclopedii sau multe cărţi. Cu aceste două 
mici rugăciuni orice creştin se poate mântui. 


Astăzi simţim că lucruri catastrofale se vor întâmpla şi se 
întâmplă zilnic. De aceea alergăm la mănăstire şi la bise- 
rică, dar nu trebuie să ne temem. Gândeşte-te, dacă o 
singură ceată de îngeri s-a transformat în demoni şi au 
făcut atâta rău, cât de mult pot să ajute nouă cete de în- 
geri. Odată L-am văzut pe Hristos pe tronul Său şi lângă 
El stătea Maica Domnului şi cetele Ingerilor şi Sfinţilor. 
Aşteptau un semn de la Hristos să ajute omenirea în 
această situaţie în care se găseşte. Atunci când ne um- 
plem inima cu Hristos, în fiecare zi credinţa noastră se 
întăreşte şi putem să înfruntăm orice situaţie. Maica 
Domnului se roagă pentru noi şi mijloceşte ca să avem 
credinţă şi putere. 


Câteodată se întâmplă să apară neînţelegeri între noi. 
Acestea sunt lucruri omeneşti. Nu vor dispărea nicioda- 
tă. Noi trebuie să le depăşim şi să alergăm la Hristos. 


Versuri 


Spre culmi 


Carmen Sylva 


Lăsând Sinaia, plaiul suitor răzbate 

Spre stânci rostogolite într-al Peleşului vad, 

Peste puhoaie, ferigi, buturugi, zăgazuri răsturnate, 
Acolo izbucnesc Carpaţii o cetate din oştiri de brad. 


Bucegii-ameninţă ca iazme-n urmă, dedesubt, 
Pe când urcuşul, drum spre cer desface, 

La văgăuna unde stau molizii cu vârful rupt, 
Cuvântul sufletului, cântec se preface. 


Torentul prăbuşit, în fund de văi vuieşte, 
Când din hăţiş spre pragul crestelor călcând, 
În legănat, cu nepăsare ursul hoinăreşte, 
Iar vulturul pe slăvi roteşte priveghind. 

Trebuie să avem mintea la ce ne-a pregătit Hristos în 
Împărăţia Sa, dupa a doua Sa venire. 


Înainte de a împlini optzeci de ani vizitam adesea raiul. 
Și acum fac acest lucru dar, desigur, vârsta îşi spune cu- 
vântul. Odată, Domnul m-a luat de mână şi mi-a zis: 
„Aici ai construit o biserică, aici ai spovedit şi ai salvat 
un om, aici ai alinat pe cineva, aici ai mustrat pe cine- 
va...”. Cu alte cuvinte, El îmi spunea tot ce am făcut şi 
îmi dădea o aşa de mare bucurie prin cuvintele Sale încât 
I-am spus: „Dulcele meu Iisus, nu mai pot îndura aceas- 
tă bucurie. Voi exploda. Adu-mă înapoi”. Şi atunci reve- 
neam în camera mea. Odată, în rai am văzut un bărbat 
foarte frumos (un cavaler). Lângă el era un cal cu o coadă 
frumoasă. În sinea mea am simţit invidie faţă de el. Aş fi 
vrut şi eu să am un astfel de cal. Atunci el a ţipat la mine 
şi mi-a zis pe un ton de comandant: „Mergi şi spune ar- 
matei că ariergarda este nepăzită şi duşmanul va ataca 
acolo” (adică diavolii). Am alergat şi am făcut ce mi-a zis. 
M-am întors să îi spun că am făcut ce mi-a zis. M-a îm- 
brăţişat, m-a sărutat, s-a urcat pe cal şi a plecat zâmbind. 


În fiecare zi trebuie sa avem „paşaportul” la noi. Odată 

am spovedit pe cineva în spital care suferea de ameţeală 
şi a doua zi a murit. Făcuse ceva bun în viaţa sa şi a fost 
salvat în ultimul moment. Trebuie să fii atent și dis- 
ciplinat. Să te lupţi în fiecare zi cât de mult poţi. 


Vă las ca testament să cunoaşteţi pe Duhul 
Sfânt. Lucraţi ca să-L primiţi în sufletele voastre, ţinând 
poruncile Evangheliei şi având pace în suflete. Să aveţi 
iubire, înţelegere şi să strigaţi numele Domnului şi al 
Maicii Sale. Fie ca îngerii să vă însoţească! 


Din nori giulgiu negru zdrenţuind, 

Urieşii mână turma de balauri şi jivini, 
Furtuna duduie-n cazanele de smoală clocotind, 
Amnarul fulgerelor bate, scăpărând lumini. 


Trăsnite trunchiuri spre adânc de hăuri năruiesc, 
Spărgând răsunet, prin singurătăţi de veşnicie, 
Împărăţia pietrei şi-ntreg îndemnul Firei stăruiesc: 
„Inalţă-te în tine, spre Tărie”. 

Dovezi biologice 
în sprijinul CREAȚIEI 


După cum ne spune Scriptura, Pă- 
mântul are o vechime de aproxima- 
tiv 6.000 de ani, iar viaţa apare la 
doar câteva zile de la început. Evolu- 
ţioniştii cred, dimpotrivă, că planeta 
noastră are o vechime de 
4,6 miliarde de ani, iar viaţa 
a apărut cu aprox. 3,5 mili- 
arde de ani în urmă. Însă ei 
nu au reuşit nici până astăzi 
să explice cum a apărut via- 
ţa. Se vorbeşte de apariţia 
bruscă, din nimic a primei 
molecule, de unirea 
„magică” a primelor celule. 
Însă nu există niciun fel de 
dovezi care să confirme teo- 
ria evoluționistă. Au existat 
mai multe încercări de a 
crea condiţiile primordiale 
— un om de ştiinţă chiar a 
pus împreună mai multe 
proteine, lipide şi acizi nucleici, într- 
o mlaştină (cum era suprafaţa Pă- 
mântului în primele zile de la crea- 
ţie), sperând să obţină o primă celu- 
lă, dar nu a ieşit nimic. Și atunci, 
această cifră de 3,5 miliarde de ani 
este total nedovedită şi nejustificată, 
dar ei continuă să creadă în ea. 


Pe de altă parte, susţinerea oameni- 
lor de ştiinţă creştini că Biblia spune 
adevărul şi în ce priveşte creaţia, 
dacă nu poate fi dovedită, ne găsim 
în situaţia în care orice alt lucru cu- 
prins în Sfânta Scriptură ar putea fi 
considerat fals. 


Însă vechimea vieţii pe pământ ar 
trebui să poată fi dovedită. Până 
acum avem dovezi palpabile ale fosi- 
lelor, care arată o creaţie mult mai 
nouă decât cea a evoluţioniştilor. Și 
nu doar atât, ci o apariţie bruscă a 
unei forme de viaţă complexe şi de o 
mare diversitate. Revenind la nou, 
țesuturile moi din carapacea fosilelor 
face dovada că acestea nu pot avea 
miliarde de ani, ci că s-au păstrat aşa 


Dr. Jeff Tomkins 


datorită unui eveniment mult mai 
recent, care le-a înlesnit conserva- 
rea, cum ar fi o inundație majoră (ca 
potopul de pe vremea lui Noe — în 
paranteză fie spus, pe Muntele Eve- 
rest s-au descoperit urme de orga- 


nisme marine, care nu aveau ce să 
caute acolo decât dacă la un moment 
dat muntele ar fi fost acoperit de 
ape!). Straturile cele mai vechi găsite 
pe fundul mărilor sunt anterioare 
potopului şi în ele se regăsesc aceste 
fosile. Aşadar, nu există ceva mai 
vechi pe pământ, decât aceste stra- 
turi cu fosile de acum 4.500 de ani. 
Mai mult, oricare alt strat geologic 
studiat conţine fosile cu ţesuturi 
moi, ce atestă vârsta mică a Pămân- 
tului. 


Este ciudat că toate aceste studii au 
fost realizate şi apoi consemnate toc- 
mai de cercetătorii evoluţionişti. În 
ciuda acestui fapt, ei refuză să recu- 
noască adevărul şi spun că se pot 
înșela, că formele de viaţă pot fi de 
sute de milioane de ani. Însă te în- 
trebi cum pot să susţină asemenea 
ipoteze, dacă tot cercetările lor i-au 
dus la concluzia că țesuturile, protei- 
nele, ADN-ul se degradează des- 
tul de rapid în timp, deci nu ar 
fi putut rezista sute de milioane 
de ani! 


Aşadar, existenţa ţesuturilor moi în 
aceste fosile este un prim argument 
biologic cu privire la adevărul creaţi- 
ei cuprins în Biblie. Mai mult, în 
2019 Mary Schweitzer a desco- 
perit astfel de ţesuturi moi şi 
chiar celule de sânge în fe- 
murul unui T-Rex expus 
la muzeul Smithsonian din 
Washington, iar specialiştii 
de acolo au numit această 
descoperire „periculoasă”, 
căci punea sub semnul între- 
pării vechimea Pământului 
în concepţia evoluționistă. 
Deşi cercetătoarea a publicat 
un studiu despre acest lucru, 
presa a fost foarte „tăcută” şi 
puţini oameni obişnuiţi ştiu 
despre el. 


Un grup de oameni de ştiinţă 

au reuşit să extragă drojdie 
dintr-un chihlimbar și să facă 
bere, dovadă că era încă vie, lucra. 
Însă aceasta a fost găsită în zona in- 
vadată de ape marine, deci sărată, 
care explică rezistenţa ei timp de 
4.500 de ani, de la potop încoace. 
Evoluţioniştii au spus că drojdia 
(care este practic un microb) are 40 
milioane de ani. Dar, după cum am 
spus mai sus, niciun fel de particulă 
moleculară nu poate rezista atâta 
vreme. Contrazicându-se, evoluţio- 
niştii au afirmat că din nou este o 
anomalie, că nu poate fi vorba de 
doar câteva mii de ani, ci de sute de 
milioane. Ca atare, pentru ei nu con- 
tează dovezile clare şi ştiinţifice, ci 
doar să-şi susţină teoria evoluţionis- 
tă cu orice preţ, pentru care spun 
mereu că au nevoie de alte şi alte 
dovezi, deci este un cerc vicios. 


Din păcate, când mintea şi inima 
sunt atât de împietrite în faţa orică- 
ror dovezi creaţioniste, singur Dum- 
nezeu mai poate lucra cu aceşti oa- 
meni de ştiinţă şi să le deschidă 
ochii. 

Arta bizantină 
ÎN SPAȚIUL ROMÂNESC 


(1) 


Caracteristicile artei bizantine 


Arta bizantină poartă amprenta gustului celor care au 
fost promotorii ei aproape exclusivi: monarhia şi Biseri- 
ca. Continuitatea acestei arte timp de peste 1000 de ani 
se datorează acestor două forţe, care i-au acordat tot 
sprijinul şi puterea lor, cu adevărat absolută. Impăraţii 
favorizau stilul preţios şi rafinat al curții, ierarhii sau 
egumenii mănăstirilor impuneau artiştilor imaginea 
unei lumi a spiritului şi ascezei, dar indiferent de aceste 
nuanţe, arta bizantină i-a fost închinată lui Dumnezeu 
până într-atât încât însăşi arta curţii imperiale era cu- 
prinsă în temele şi motivele iconografiei 
creştine. 


Figura umană era modulul decoraţiei în 
Bizanţ, totul se făcea raportat la ea. Aceasta 
dovedeşte preferința pentru atitudinea 
frontală a personajelor, fără nici o preocu- 
pare pentru anatomia lor reală: Hristos sau 
împăratul poate depăşi cu un cap sau mai 
mult figurile care îl înconjoară, mâna bine- 
cuvântând a unui sfânt are aceeaşi dimensi- 
une ca şi capul său, natura şi arhitectura 
sunt subordonate figurii umane. Scopul 
acestor mutații este evident: artistul bizan- 
tin nu oferă privitorului o reproducere a 
naturii ci o interpretare a acesteia după o 
scară de valori deja fixată, pe care privitorul 
e invitat să o accepte. Pictura bizantină e o imagine 
pentru „ochii interiori”, ea trece dincolo de apa- 
renţia fiinţelor şi a lucrurilor tocmai pentru a le 
transmite esenţa. Criteriul artei bizantine nu este 
conformitatea cu natura ci cu ideea unei frumuseți per- 
fecte, suprasensibile, spirituale. Arta trebuia nu doar să 
înfăţişeze adevărul ci şi să îl propage, funcţia ei nu e doar 
cognitivă ci şi educativă, formatoare. 


Amprenta asupra locurilor noastre 


O posibilă cronologie a artei bizantine pe teritoriul ţării 
noastre ar începe cu influenţa directă a Imperiului asu- 
pra lumii bizantino-romane de la sud de Dunăre şi cu 
ecouri ale noii religii şi a formelor de artă care o exprimă 
în întreg spaţiul carpato-dunărean. Ea va continua cu 
răspândirea artei bizantine din epoca paleologă în diferi- 
te ţări din spaţiul balcanic, inclusiv în ţările române şi cu 
tradiţia perpetuată şi după căderea Imperiului prin pro- 
pagarea unei arte şi a unei civilizaţii care nu avea cum să 
înceteze odată cu sfârşitul politic al lumii care a născu- 
t-o. 


Religia creştină s-a răspândit pe teritoriul Daciei prin 


Cruce bizantină, 
Călărași, sec X 


intermediul coloniştilor veniţi din întreg Imperiul ro- 
man, iar în Scitia Minor, Dobrogea de mai târziu, prin 
misionarism apostolic, mai exact prin predicile Aposto- 
lului Andrei, cel căruia „i-a căzut la sorţi să evanghelize- 
ze Scitia”. 


Mărturie a amploarei pe care o ia noua credinţă stau 
numeroasele obiecte creştine vechi, bazilicile paleo- 
creştine sau monumentele funerare cu inscripţii, dar mai 
cu seamă consemnarea unui număr impresionant de 
martiri din timpul persecuțiilor lui Dioclețian şi Galeriu 
dintre anii 303-304, mulţi cunoscuţi şi pomeniţi până 
astăzi în Sinaxare, alţii rămaşi necunoscuţi 
(cine va merge anul acesta în Dobrogea, 
poate să se oprească într-unul din urmă- 
toarele locuri în care s-au păstrat urme 
ale credinţei strămoşilor noştri: Constan- 
ţa, Cernavodă, Mangalia, Histria). 


După stabilirea hunilor în Câmpia Panoni- 
că, urmată de expediţia lor pustiitoare de-a 
lungul Dunării către Balcani şi Constanti- 
nopol, în prima jumătate a secolului al v- 
lea, şi mai ales după căderea Imperiului 
Roman de Apus (476), întreaga regiune 
carpato-dunăreană intră în sfera in- 
tereselor economice și culturale ale 
Imperiului Bizantin. 


Monumentele arhitecturale cele mai importante ridicate 
în această perioadă sunt bazilicile paleocreştine; nici 
una dintre ele nu a supravieţuit dezastrelor produse de 
migraţia slavilor şi a bulgarilor din secolele VI-VII, dar 
vestigiile arheologice (fundaţii, pavimente, detalii de 
elemente sculptate) ne ajută la reconstituirea tipului de 
plan. Cele mai multe bazilici paleocreşine au fost desco- 
perite la Tomis, Callatis şi Histria, oraşele mai dezvoltate 
ale Dobrogei acelui timp. La Tomis s-a păstrat o supra- 
faţă însemnată de aproximativ 850 m2, un adevărat co- 
vor din marmură şi ceramică în şase culori, cu motive 
geometrice şi florale. Pe pereţii unor cripte sau în diferi- 
te morminte creştine apar fragmente din decoruri florale 
sau geometrice, ghirlande, simboluri creştine, reprezen- 
tări precum peştele, porumbelul, frunza de palmier, dar 
cel mai ades motivul crucii. Uneori crucea este înlocuită 
de monograma lui Iisus Hristos (în greacă I X şi X P), 
ades flancată de literele A şi O. 


Obiectele găsite de arheologi păstrează şi ele dovada 

vechimii credinţei creştine la noi: cruciuliţe de aur, ar- 
gint, bronz, catarame, cercei, opaițe, toate decorate cu 
semnul crucii sau alte simboluri creştine. 


(va urma) 

Din vremea marilor sforţări catolici- 
zante în judeţul Aradului ne-a rămas 
un caz caracteristic al unui german, 
Antoniu Habata, zis şi Neamţu. 
Iată, pe scurt, povestea zbuciumată a 
acestui suflet de erou, care îndrăgise 
Ortodoxia românească tocmai în 
vremile acelea de mari persecuții. 
Antoniu Habata s-a născut pe la 
1693, în Comlăuş din tată german 
catolic şi mamă româncă ortodoxă. 
De tânăr rămâne orfan de tată şi se 
susţine intrând în serviciu la deose- 
biţi „domni” până pe la vârsta de 20 
de ani. Atunci, fiind mare strâmtoare 
de foamete, s-a dus în Sibiu să-şi 
caute rostul de trai. Dar, în zadar. De 
aceea se întoarce pe la Avrig (J. Si- 
biu), unde se căsătoreşte cu o fată 
româncă ortodoxă. 


Aşa se vede, în Avrig a trecut la Orto- 
doxie în toată regula, pe la 1718, în- 
cununând astfel opera morală înce- 
pută de mama sa, româncă ortodoxă. 
Dar de la Avrig s-a întors, după o 
vreme oarecare în satul său natal, la 
Comlăus, cu soţia sa cu tot. Acolo era 
stăpân al pământurilor un catolic 
care avea mare ură faţă de ortodocşi. 
Auzind că Antoniu trecuse deplin la 
dreapta credinţă, în 1745 groful l-a 
dat pe mâna administraţiei. Cum o 
spune el însuşi, făcuse cunoştinţă cu 
temniţa din Arad în două rânduri. 


Din închisoare, Antoniu face o o ce- 
rere Consiliul Locotenenţial din Bu- 
da pentru a fi eliberat. Cei în drept 
constată că numitul a fost prea din 
destul „examinat” de diregătorii bi- 
sericeşti şi ai administraţiei politice, 
spre a se converti, - dar nici după 
îndelungatele mizerii ale închi- 

Și Aradul are 
mărturisitorii săi 
din sec. XVIII 


sorii nu vrea să se întoarcă. De 
aceea comitatul scrie Consiliului re- 
gesc din Buda, întrebând: ce să mai 
facă cu dânsul, deoarece acum era 
pentru a doua oră în închisoare pen- 
tru „apostazia” sa. Consiliul locote- 
nenţial răspunde (2 April 1748): să 
nu i se dea drumul din închisoare, ci 
să i se facă proces în regulă. El spu- 
ne cu acel prilej că se născuse din 
tată catolic şi din mamă româncă 
ortodoxă. Când i se făcea interogato- 
rul — în 29 April 1748 — aşa ni-o spu- 
ne el însuşi, că era de vreo 55 ani şi 
că robea deja de şase luni. 


Întrebat fiind că de ce a trebuit să-şi 
schimbe religia, dacă tatăl său a fost 
„papist” — el răspunde că rămânând 
orfan de tată, până la vârsta de 20 de 
ani a slujit când la unul când la altul, 
şi apoi din pricina foametei de pe 
atunci din Țara Ungurească a plecat 
la Sibiu, spre a-şi afla serviciu, dar 
negăsindu-şi, a trecut la Avrig, unde 
s-a şi căsătorit cu o româncă, şi de 
atunci trăieşte în legea românească. 
Pe vremea acelei investigaţii, dânsul 
era ortodox de vreo 30 de ani. 


Provocat să se întoarcă la catolici şi 
ameninţat cu poruncile împărăteşti, 
el răspunde: „Sunt în mâinile nobi- 
lului Comitat, poate face cu mine ce 
vrea”; dar „deoarece eu am îmbă- 
trânit în legea românească, în aceea 
doresc să trăiesc şi să mor”. 


Comisia îi puse în vedere că, dacă se 
întoarce la catolici poate fi sigur de 
mântuirea sufletului şi că va scăpa şi 
din închisoare. El însă răspunde: 
„Eu nu voi fi niciodată papistaş, ci 
rămân până la moarte în legea 

(credința) românească, deoarece în 
aceasta am îmbătrânit”. 


Au căutat apoi să-l descoase cu aceea 
că alţii l-ar fi sfătuit să se poarte cu 
îndărătnicie, - el însă tăgăduieşte că 
ar fi fost influenţat de cineva. Recu- 
noaşte, însă, că în temniţă a fost cer- 
cetat de preoţi români, care i-au 
adus pâine, dar sfaturi nu i-au dat, 
deoarece dânsul şi altfel este hotărât 
de la sine să moară în credinţa româ- 
nească. 


La 13 Mai, acelaşi an (1748), aduna- 
rea comitatensă care se ţinea în Arad 
aduce împotriva dânsului sentinţă în 
care se spune că numitul a respins 
orice sfaturi şi dojeniri şi orice fel de 
mijloace, mai blânde şi mai aspre, de 
capacitare. De aceea îl judecă la o 
pedeapsă care să înfrice şi pe alţii, şi 
anume: să fie închis pentru toată 
viaţa lui, ţinut numai cu pâine si apă; 
iar dacă ar da dovadă de pocăință 
adevărată şi s-ar converti, să i se re- 
dea libertatea. 


Totuşi, după 2 ani este eliberat pen- 
tru că trecuse la ortodocşi înainte de 
emiterea legii de pedepsire a acestui 
fapt. Antonie Habata, zis si Neamţu, 
scapă de-abia acuma și suferi, acum 
a doua oară, pentru cinstea Ortodo- 
xiei, temniţă de doi ani şi zece luni 
(Nov. 1749- 21 Aug. 1750), mare par- 
te din robie numai cu pâine şi apă. 

"Toate veşmintele preoţeşti au la bază respectul înnăscut 
faţă de Dumnezeu, de care nu ne putem 
apropia decât numai cu o anumită dis- 
poziţie sufletească şi cu veșminte special 
adaptate. 


Încă din perioada Vechiului Testament şi mai ales în cea 
de după venirea Mântuitorului, serviciul divin public a 
fost caracterizat prin strălucirea sa, prin săvârşirea lui de 
către preoţi şi arhierei şi prin îmbrăcămintea lor din tim- 
pul serviciilor, încât întrecea toate serviciile lumeşti din 
acel timp prin fast şi frumuseţe. 


În Vechiul Testament vedem cum Dumnezeu i-a porun- 
cit lui Moise şi i-a zis: „Ia pe Aron şi împreună cu el şi 
pe fiii lui, veşmintele, mirul de miruit... Apoi a îmbrăcat 
pe Aaron cu hitonul (tunica), l-a încins cu brâul şi l-a 
îmbrăcat cu meilul (mantia), i-a pus efodul (umărarul) 
şi l-a încins cu brâul efodului şi i-a strâns cu el efodul; 
după aceea i-a pus hoşenul (pieptarul), şi în hoşen i-a 
pus Urim (arătarea) şi Tumim (adevărul). Iar pe cap i- 
a pus chidarul (mitra), iar în partea lui de dinainte tă- 
bliţa de aur, diadema sfinţeniei...” (Levitic 8, 1-2, 7). Pe 
lângă aceste veşminte ale arhiereului din Legea Veche 
mai întâlnim şi veşminte ale preoţilor, pe care aceştia le 
îmbrăcau atunci când slujeau, fiind indicată în Sfânta 
Scriptură şi culoarea lor, precum şi formatul lor (Ieşire 
39). 


Dar preoţia Vechiului Testament a fost umbra sau preîn- 
chipuirea preoţiei lui Hristos, iar preoţia creştină înfăţi- 
şează dumnezeiasca slujire a Domnului. Din această ca- 
uză, toate veșmintele preoțești sunt făcute din materiale 
strălucitoare şi împodobite cu semnul Sfintei Cruci 
(Efeseni 2, 16), care este mărturia jertfei şi a biruinţei. 


Întrebuinţarea veșmintelor în Biserica creștină este foar- 
te veche. Sf. Apostol Pavel spune: „Când vei veni, adu- 
mi felonul, pe care l-am lăsat în Troada, la Carp” (II 
Tim. 6, 13). De asemenea, un felon al Sf. Apostol Petru s- 
a aflat în Antiohia, iar despre Sf. Grigorie Dialogul ni se 
spune că avea o haină preoțească a Sf. Evanghelist Ioan. 


Începând din secolul al IV-lea este cunoscută întrebu- 
inţarea în serviciul dumnezeiesc a mai tuturor veşminte- 
lor folosite astăzi, după cum reiese din documentele din 


acea perioadă. Istori- 
cul Eusebiu de Ceza- 
reea vorbeşte despre 
„preoții iubiţi ai lui 
Dumnezeu, care sunt 
îmbrăcați cu sfânta 
tunică, împodobiți 
cu coroana măririi 
şi acoperiţi cu haina 
preoțească”. Despre 
Sf. Impărat Constan- 
tin cel Mare ne spun 
istoricii că a cumpă- 
rat veşminte scumpe 
pentru Biserica Învi- 
erii din Ierusalim. 


Unele dintre aceste 
veşminte erau con- 
fecţionate după mo- 
delul celor din Vechi- 
ul Testament, iar altele au fost făcute în concordanţă cu 
întrebuinţarea lor în cultul creştin şi cu înţelesul simbo- 
lic care li s-a atribuit. Astfel, până în secolul al IV-lea, 
întâlnim: tunica, stiharul şi felonul. Incepând din acest 
secol, întâlnim orarul, în secolul al V-lea, menţionat în 
scrierile Sf. Isidor Pelusiotul, omoforul ca veşmânt arhi- 
eresc. În secolul al VIII-lea în tâlcuirea liturgică a Sf. 
Gherman, patriarhul Constantinopolului, găsim indica- 
te: stiharul şi orarul pentru diaconi; stiharul, orarul du- 
blu, felonul şi brâul pentru preoţi şi stihar, brâu, epitra- 
hil, felon şi omofor pentru arhierei. În scrierile arhiepis- 
copului Simeon al Tesalonicului (secolul al XV-lea), gă- 
sim, mânecuţe pentru preoţi şi arhierei, sacosul pentru 
patriarhi şi crucea pectorală pentru preoți. 


În privinţa culorii materialului din care se confecţionau 
veșmintele, la început era culoarea albă, ca simbol al 
curăţiei. Apoi au început să fie folosite şi alte culori, ca 
roşu, verde, purpuriu şi negru, fiecare având semnifica- 
ţia ei. Albul este icoana bucuriei şi a curăţiei, culoarea 
roşie simbolizează sângele vărsat de Domnul şi de sfinţii 
Lui, cea verde este simbolul nădejdii în fericirea cea veş- 
nică, iar cea neagră este simbolul căinţei şi al tristeţii. 


(va urma) 

ÎNTÂLNIRE ÎN DUH: 


M. Eminescu și Sf. 


Eminescu a profitat de lectura unei 
cărți „folositoare de suflet” a Sf. Ni- 
codim Aghioritul, a cărei tălmăcire 
în româneşte, făcută la 1819 sub ti- 
tlul: Carte sfătuitoare pentru 
păzirea celor cinci simţuri, a 
nălucirii şi a inimii, se păstrează 
la Biblioteca Academiei. ze 
Întâlnirea poetului cu una 
dintre scrierile mari ale spi- 
ritualităţii orientale târzii şi 
impresia negreşit puternică 
pe care i-a făcut-o lectura 
acestei scrieri ne par a de- 
păşi aspectele de ordin filo- 
logic. 


Rezultatele analizei între- 
prinse de cercetători sunt 
concludente în ceea ce pri- 
veşte împrumuturile de 
cuvinte, motive, exem- 
ple, imagini şi chiar 
idei, împrumuturi atestate 
de existenţa unor elemente 
de construcţie provenind din cartea 
lui Nicodim. Din Cartea pentru paza 
celor cinci simţuri este luat motivul 
lui Narcis în portretul fetei de împă- 
rat (Călin); de acolo vin, în acelaşi 
poem, termeni ca nălucire (în sens 
de “închipuire”), idol, împătimire, 
împistrit; la fel, notele de lectură 
despre Ochi, folosite apoi în Călin, 
sau încercările de versificare a unor 
întregi pasaje din Nicodim, păstrate 
în caietul eminescian 2262. Acestea 
din urmă au dus apoi la creaţii ca 
Pentru păzirea auzului, şi astfel se 
explică originea motivului lui Xerxes 
îndrăgostit de un platan. 


Din acelaşi manuscris provin expre- 
siile: „cămara tristei inemi” (Când te 
-am văzut, Verena...); „ochii, fecioa- 
re închise în cămări” (ms. 2262, f. 
120); „încăperile gândirii” (Călin); 
motivele castrării băieţilor (Pentru 
păzirea auzului), al ispitei sirenelor 
(ibidem), al patimei lui Honoriu 


pentru o căţeluşă (ibidem), ca şi în- 
tregul procedeu al rezistenţei la pati- 
mă prin despuierea iubitei de toate 
atributele frumuseţii (variante la 
Când te-am văzut pe tine, am zis 
răstit în sine-mi şi la Gelozie). Toate 
aceste împrumuturi dovedesc pe de 


o parte interesul acordat de 
Eminescu lecturilor sale din 
Nicodim — aparent în 1876 —, iar pe 
de altă parte persistenţa elemen- 
telor culese din textul autorului 
aghiorit şi folosite. 


Exemplele citate pot fi sporite. Aşa, 
versul „A ochilor privire ca mâni 
fără de trup” reia imaginea Sf. Va- 
sile cel Mare: „Ochii sunt cele două 
mâini fără trup“; imaginea simţuri- 
lor, „fereştile gândirei”, este de 
comparat cu pasajul din Nicodim: 
„Iară fiindcă mintea aceasta să închi- 
de oareşicum în palatul trupului ca 
într-o temniţă întunecoasă, pentru 
aceasta s-au făcut de Ziditoriul, ca 
atâte ferestri, cele cinci simţiri ale 
trupului...”. A se compara, de aseme- 
nea: „De-aceea pază bună -— fereşte 
ochi-n laturi / şi cu muieri frumoase 
tu să nu stai la sfaturi / Uşor te biru- 
eşte poftirea frumuseţii...”, cu: „te 
păzeşte bine de a-ţi ospăta ochii tăi 


Nicodim Aghioritul 


Virgil Cândea 


cu privirea cea iscoditoare a feţelor 
celor frumoase, ca nu cumva să te 
biruiască poftă a frumuseţii”. În 
sfârşit, însemnarea „Dintru a ve- 
dea se naște a îndrăgi” nu este 
decât titlul unui paragraf din acelaşi 
capitol — „Pentru păzirea vederii” — 
al cărţii lui Nicodim. 


Eminescu putea cunoaşte tra- 
ducerea manualului ascetic 
aghiorit în ediţia sa imprimată 
în 1826 la Mănăstirea Neamţ, 
dar în 1875 recomandă spre a fi 
cumpărat de Biblioteca Univer- 
sităţii din Iaşi. Pe acest exem- 
plar se pot vedea până astăzi 
obişnuitele-i sublinieri în cre- 
ion roşu şi albastru. De unde 
anume îşi procurase manuscri- 
sul este greu de spus: poetul 
frecventa mănăstiri — ca Agaf- 
tonul de lângă Botoşani —, dar 
cumpăra cărți şi codici româ- 
neşti vechi de la anticari, con- 
vins fiind de necesitatea studie- 
rii lor din punct de vedere lexical şi 
stilistic, ca mijloc de apărare împo- 
triva „stricărei limbei” şi a neologis- 
melor inutile. 


Întâlnirea lui Eminescu cu scrierile 
produse de acest curent şi — prin ele 
— cu tradiţia de gândire athonită es- 
te, aşadar, excepţională şi ea trebuie, 
credem, reţinută atât pentru cercetă- 
rile privind continuitatea culturii 
românești, cât şi pentru cunoaşterea 
ultimelor ecouri ale operei Sf. Nico- 
dim din Naxos în literatura europea- 
nă. Capabilă să reţină atenţia şi să 
hrănească alcătuirea unuia dintre cei 
mai mari poeţi ai lumii moderne, 
cartea Aghioritului primea, negreşit, 
încă un îndreptăţit omagiu, confir- 
mând vechea învăţătură medievală 
despre textele care pot fi citite „în 
multe feluri”, fiind „pâine din care se 
vor sătura cu miile”. 


